Diari Oficial de la Generalitat Valenciana


Sumari del DOGV 4194, del 20-02-2002 (2002/1301)

Notificació a Construcciones Fuente de San Luis,SL. Expedient número VIVI/040501/77.
------------------------------------------------------------------------------------

### Dades del document

Número de DOGV
:   4194

Data del DOGV
:   20-02-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/1301


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a Construcciones Fuente de San Luis,SL. Expedient número VIVI/040501/77. [2002/Q1301]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, es procedeix a la notificació de la proposta de resolució a Construcciones Fuente de San Luis, SL, amb referència VIVI/040501/77.
  
Per ordre de l'instructor del procediment sancionador referenciat, als efectes previnguts en el Reglament d'Habitatges de Protecció Oficial, de 24 de juliol de 1968, se li dóna trasllat de la proposta de resolució d'aquest, que es notifica a vosté perquè en prenga coneixement, amb l'advertiment que en el termini de 15 dies, comptador des de l'endemà de la seua recepció, podrà al·legar tot allò que considere oportú en la seua defensa, de conformitat amb el que estableix l'article 19 del Reial Decret 1.398/1993, de 4 d'agost, pel qual s'aprova el Reglament de Procediment Sancionador, i que els documents es troben en el procediment són:
  
1. Denúncia.
  
2. Informe tècnic.
  
3. Orde d'obres.
  
4. Plec de càrrecs.
  
València, 16 d'octubre de 2001.- La secretària d'actuacions: M.ª Luisa Martí Llabata.
  
Proposta de resolució
  
Vist el procediment sancionador VIVI/040501/77 seguit contra Construcciones Fuente de San Luis, SL, per infracció del règim legal que regula el habitatges de protecció oficial, iniciat per ordre de procedir del cap del Servei Territorial d'Arquitectura i Habitatge.
  
Resultant que són fets provats i així es declara, que en l'habitatge situat a Alboraia, carrer del Rei En Jaume, 10 i 12, presentava les deficiències assenyalades en el plec de càrrecs.
  
Resultant que la denúncia que va donar origen a aquest procediment la formula, en data 17 de gener de 2001, Antonio Garzón Campos.
  
Resultant que l'instructor no considera procedent la pràctica de prova, a més de la ja practicada i que consta en informe tècnic.
  
Resultant que, amb data 10 de maig de 2001, es formula a l'expedientat l'oportú plec de càrrecs.
  
Resultant que al plec de càrrecs no es formulen al·legacions.
  
Considerant que els fets continguts en el primer Resultant constitueixen una falta molt greu tipificada com a tal en l'article 6.10 de la Llei 1/1997, de la Generalitat Valenciana, de Règim Sancionador en Matèria d'Habitatge.
  
Considerant que l'expedientat és responsable davant de l'administració dels fets continguts en el primer resultant.
  
Considerant que la falta comesa per l'expedientat pot ser sancionada, segons el que disposa l'article 8 de la Llei 1/1997, de 21 de febrer, amb multa de 500.001 pessetes a 5.000.000 de pessetes.
  
Considerant que és competent per a resoldre aquest procediment el cap del Servei Territorial d'Arquitectura i Habitatge, d'acord amb les facultats que a l'efecte li confereix el Decret del Govern Valencià 110/2000, de 18 de juliol.
  
Vistos la Llei 1/1997, de 21 de febrer, de la Generalitat Valenciana, de Règim Sancionador en Matèria d'Habitatge, la Llei de Règim Jurídic de les Administracions Públiques, i la resta de normes de general i pertinent aplicació, l'instructor que subscriu té a bé elevar a vosté la següent proposta de resolució:
  
1. Imposar a l'expedientat, com a autor d'una falta molt greu, prevista i sancionada com tal en l'article 6.10 de la Llei 1/1997, una sanció de 700.000 pessetes (set-centes mil pessetes).
  
2. Obligar l'expedientat que, per si o a la seua costa, realitze en el termini màxim de 15 dies, les obres següents:
  
- Sanejat de peces de fàbrica de rajola cara vista, que s'han partit, tant en planta baixa com en l'última planta, i es disposen unes altres de noves, i, fins i tot, realització nova d'aquelles zones que no pogueren ser reparades per sanejat, davant de la deformació ja produïda, i s'utilitza la rajola cara vista semblant a l'existent en la façana.
  
- Revisió i realització de nou segellat de junta superior exterior de xapa frontal de caixons de persiana amb el forjat, fins a evitar l'entrada d'humitat de pluja, especialment a l'alçaria de les plantes altes del número 10 i 12.
  
València, 16 d'octubre de 2001.- L'instructor: Ubaldo Toledano Soto.
  
Conselleria d'Obres Públiques,
  
Urbanisme i Transports